Lav et referat af nedenstående tekst:

Tekst:
Fire mænd er torsdag eftermiddag blevet varetægtsfængslet frem til den 20. oktober. Det sker efter et grundlovsforhør ved Retten i Aalborg. Nordjyllands Politi anholdt onsdag den 30. september fire mænd, der er mistænkt for at have udøvet grov vold mod to andre mænd. De fire mænd skulle være mødt op på en adresse i Vodskov den 21. september, hvor de i mere end en time udsatte to mandlige ofre for gentagne knytnæveslag i hovedet. - Ofre og gerningsmænd har et forudgående kendskab til hinanden, og der er tale om et økonomisk mellemværende, som har udløst volden, siger lederen af politiets efterforskning, politikommissær Kenneth Rodam. Han tilføjer, at politiet først er skredet til handling nu, fordi de to ofre har været bange for at anmelde episoden. De fire mænd er henholdsvis 33 år, 36 år, 40 år og 51 år.

Referat:
To mandlige ofre blev den 21. september udsat for vold i over en time af fire mænd. De fire gerningsmænd blev anholdt onsdag og er torsdag blevet varetægtsfængslet efter grundlovsforhør.